মোয়াই
মোয়াই হচ্ছে রাপা নুই দ্বীপে (ইংরেজি: Easter Island, স্পেনীয়: Isla de Pascua), সংকুচিত আগ্নেয় শিলায় খোদাইকৃত অনেকগুলো আবক্ষ মূর্তি। প্রত্যেকটি মূর্তি একেকটি আস্ত শিলা হতে খোদাই করা হয়েছে, প্রত্যেকটি মূর্তির গড় ওজন প্রায় ১২.৫ টন এবং উচ্চতা প্রায় ১৩ ফুট। অবশ্য একটি অসম্পূর্ণ মূর্তি পাওয়া গেছে। যদি এটি সম্পূর্ণ হতো তবে এর উচ্চতা প্রায় ৬৯ ফুট ও ওজন ১৪৫-১৬৫ টন হতো। এ পর্যন্ত ৯০০টিরও অধিক মোয়াই সম্পর্কে জানা গেছে, কিন্তু বর্তমানে ৩৯৪ টি মোয়াই দেখা যায়।